Veća se, mnju, rados, gospoje, ne veli
Veća se, mnju, rados, gospoje, ne veli
   ner tvoju tko mlados ljuveno ne želi,
   zač ne zna što je trud, zač ne zna što je smrt,
   zač ne zna gork osud koji će mene strt.
Ter komu hoću zled, ino mu ne budi
   ner slatki tvoj pogled da malo požudi,
   kako ga ja žudih u tuđih stranah sad,
   ter se vas utrudih pateći željni jad.
Zatoj se odsada zatječu, gospođe,
   da daleč nikada mâ mlados ne pođe;
   ter volju ja želit i mriti za ljubav
   ner se još veselit bez tebe, dim uprav.

Hrvatsko 16. stoljeće